Societo di Iesu

La Societo di Iesu (Latine Societas Iesu, abreviuro SJ) esas religioza ordeno di Katolika eklezio kun sideyo en Roma. Ol fondesis dal sacerdoti Iñigo de Loyola (Hispane: Ignacio de Loyola), Franciskus Xavier e Pierre Favre, ed aprobesis dal papo Paulus la 3ma en 1540.

On expektas ke la membri de ca ordeno aceptez irar ad irga loko de la mondo e vivar ibe mem sub extrema standi. Li partoprenis tale nomizita "Kontre-Reformo", e pose helpis organizar la duesma Vatikana koncilo. En Azia, malgre lia dediko, li havis poka suceso pri katekizo, ecepte en Filipini. Franciskus Xavier sucesis en Goa, e helpis fondar misiono en Nagasaki, Japonia, e la Kolegio Jezuita Santa Paulus, en Makau. En Sud-Amerika, li sucesis krear misioni por katekizar indijeni en regioni nun apartenanta a Paraguay, Arjentinia e Brazilia.

Kategorio:Katolikismo